text: [{"text_idx": "#000021", "text": "\u00d8ll sp\u00f8lini hava eitt til felags. Tey hava i\u0301g\u00f8gnum heimss\u00f8guna veri\u00f0 ny\u0301tt til, at eftirli\u0301kna eina orrustu. Sp\u00e6larin er herf\u00f8rarin, hv\u00f8rs endama\u0301l er at fanga kongin hja\u0301 mo\u0301tst\u00f8\u00f0umanninum, solei\u00f0is at kongurin ongan veg sleppur. Ska\u0301k og ma\u0301t!"}, {"text_idx": "#000023", "text": "Lagi\u00f0 er gott millum framm\u00f8ttu luttakararnar og eg kenni a\u0301 m\u00e6r, at eg tri\u0301ni inn i\u0301 ein heim av n\u00e6rmast o\u0301teljandi m\u00f8guleikum og a\u0301st\u00f8\u00f0um. Eitt talvbor\u00f0 telur 64 puntar. Longu a\u0301\u00f0renn fyrsta leik eru m\u00f8guleikarnir sera no\u0301gvir i\u0301 tali\u00f0 og teir gerast bara fleiri, sum talvi gongur. Hetta er helst ta\u00f0, sum b\u00e6\u00f0i dregur fo\u0301lk til sp\u00e6li\u00f0, eins og ta\u00f0 kann fa\u0301a fo\u0301lk at missa mo\u0301ti\u00f0."}, {"text_idx": "#000024", "text": "Beint sum eg kom inn i\u0301 h\u00f8li\u00f0, var\u00f0 eg bi\u00f0in at skriva meg upp til venjingarkappingina sum var hetta kv\u00f8ldi\u00f0. Eg royndi sum fr\u00e6gast at bera meg undan, men einki batti og a\u0301\u00f0renn eg visti av, sat eg vi\u00f0 eitt talvbor\u00f0. Skjo\u0301tt var\u00f0 m\u00e6r greitt, at eg ikki eri nakar sto\u0301rur herf\u00f8rari."}, {"text_idx": "#000026", "text": "Limir i\u0301 Ro\u0301ki sita vi\u00f0 einum spennandi talvi."}, {"text_idx": "#000034", "text": "\u2013 Ta\u00f0 er torf\u00f8rt at siga akkura\u0301t hvussu man skal gera. Ta\u00f0 er eingin grei\u00f0 uppskrift, men man er noyddur at telva no\u0301gv og yvir no\u0301gv a\u0301r, fyri at ta\u0301tta i\u0301 eina styrkismeting a\u0301ljo\u0301\u00f0andi 2300-2400. Si\u0301\u00f0ani skal ein venja sera no\u0301gv fyri at halda ta\u00f0 vi\u00f0 li\u0301ka og eisini luttaka i\u0301 altjo\u0301\u00f0a kappingum."}, {"text_idx": "#000038", "text": "\u2013 Ta\u00f0 kann tykjast m\u00f8timiki\u00f0 at byrja vi\u00f0, men ta\u00f0 er bara at byrja. Har eru alskyns m\u00f8guleikar at l\u00e6ra seg at telva a\u0301 alno\u0301tini. Eingin sigur, at man skal seta seg vi\u00f0 einari bo\u0301k um talv a\u0301st\u00f8\u00f0i beinanvegin. Ta\u00f0 stuttliga er at telva. Restin skal nokk koma seinni."}, {"text_idx": "#000039", "text": "Kunnu talvf\u00f8rleikar betra um f\u00f8rleikar i\u0301 gerandisli\u0301vinum?"}]